AFRIKAANSE OPSOMMING: Die projek, getiteld 'n Geïntegreerde beheerstelselvir die subdek van 'n Mobiele Rabot, handel oor die integrasie van voorafontwikkelde dele vir 'n mobiele robotiese stelsel. Daar is gevind dat die dele nie maklik is om te integreer nie en dat integrasie glad nie in ag geneem is toe die dele ontwikkel is nie. Die volledige probleemstelling word in hoofstuk een gegee. Voordat die probleem aangepak is, is 'n literatuurstudie voltooi om die skrywer toe te rus met die kennis wat nodig is vir die oplos van die probleem. Die literatuurstudie het gehandel oor Rekenaar-geïntegreerde vervaardiging (CIM), mobiele robotte en die verskillende voorafontwikkelde dele van die stelsel. Die literatuurstudie vorm hoofstukke twee, drie en vier van hierdie dokument. Die voorgestelde beheerstelsel is sagteware gebaseer en is in drie rekenaar programmerings-tale ontwikkel: ~ TURBO PASCAL, e BORLAND DELPHI en ~ MA1LAB. Die DELPHI and MA1LAB programme loop op die beheerstasie rekenaar. Die rekenaar kommunikeer met die robot deur middel van RF kommunikasie hardeware en sagteware. Hierdie sagtware vorm deel van die DELPHI sagteware. Daar word begin by die Delphi program. Die program roep dan die MATLAB programme op of stuur data na die robot toe. Dit is belangrik om die apparatuur op te stel soos in die dokument aangeteken is, voor die programme geloop word. Die proses bestaan basies uit die skep van pad-lêers op die beheerstasie. Hierdie lêers word dan na die robot gestuur, wat van sy huidige posisie na 'n bestemming toe beweeg. Wanneer die taak voltooi is, word die nuwe posisie van die robot teruggestuur na die beheerstasie. Op die robot self, loop die PASCAL program, wat verantwoordelik is vir die beheer van die robot hardeware. Die beheerstelsel word deeglik bespreek in hoofstukke vyf, ses en sewe. Die projek is suksesvol afgehandel en daar word aan al die doelstellings wat aan die begin van die projek daar gestel is, voldoen. Hierdie doelstellings word in hoofstuk een gegee. Die verslag bestaan uit vier dele. Die eerste deel is 'n inleiding, die tweede deel 'n literatuurstudie, die derde deel bespreek die beheerstelsel en die vierde deel is 'n samevatting waar die resultate bespreek word en gevolgtrekkings en aanbevelings gemaak word.